Diari Oficial de la Generalitat Valenciana


Sumari del DOGV 657, del 09-09-1987 (1987/809540)

ORDRE de 4 d'agost de 1987, de la Conselleria d'Economia i Hisenda, per la qual es deleguen en el Director General de Desenvolupament Agrari, de la Conselleria d'Agricultura i Pesca, determinades facultats de la Llei de Patrimoni de la Generalitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1987/08/04/(1)/dof/vci/html**

### Dades del document

Número de DOGV
:   657

Data del DOGV
:   09-09-1987

Secció del DOGV
:   DISPOSICIONS GENERALS

Número del document
:   1987/809540


Data del document
:   04-08-1987

Organisme emissor
:   Conselleria d'Economia i Hisenda

Tipus de document
:   Ordre

Anàlisi jurídica

Ordre de 4 d'agost de 1987, de la Conselleria d'Economia i Hisenda, per la qual es deleguen en el Director General de Desenvolupament Agrari de la Conselleria d'Agricultura i Pesca, determinades facultats de la Llei de Patrimoni de la Generalitat Valenciana.  
La Conselleria d?Agricultura i Pesca, a través de la Direcció General de Desenvolupament Agrari, ha assumit la major part de competències de l'Organisme Autònom «Instituto Nacional de Reforma y Desarrollo Agrario», sotmés a la legislació específica de la Llei de 12 de gener de 1973 i normes complementàries, l'actuació fonamental del qual se centra en l'adquisició i la redistribució de terres, les transformacions en regadiu, la concentració parcel·lària, l'ordenació d'explotacions i d'altres que comporten la realització de gran nombre d'obres i millores territorials que, per disposició legal, han de lliurar-se a les persones interessades d'acord amb les condicions marcades.  
D'altra banda, els béns adquirits per l'IRYDA a la Comunitat Valenciana per a tornar-los al tràfic jurídic d?acord amb els seus fins peculiars, han estat transferits a la Generalitat Valenciana, i s'hauran de continuar les operacions jurídiques que comporta aquest procés per fer-ne arribar la propietat als destinataris legals.  
En conseqüència, atesa l'especialitat de la legislació en la matèria, s'ha considerat oportú de delegar en el Director General de Desenvolupament Agrari de la Conselleria d?Agricultura Pesca, les actuacions que a aquesta Conselleria confereix la Llei de Patrimoni de la Generalitat Valenciana de 24 d?octubre, en tot el que afecta l'adquisició i l'alienació de béns i el lliurament d'obres i serveis als seus destinataris legals, tot complint les determinacions de la Llei de Reforma i Desenvolupament Agrari de 12 de gener de 1973 i normes complementàries.  
En atenció d'aquests motius i fent ús de les facultats que tinc atribuïdes,  
ORDENE:  
Article únic Hom delega en el Director General de Desenvolupament Agrari de la Conselleria d?Agricultura i Pesca les facultats que em confereix la Llei 3/1986 de 24 d'octubre, de Patrimoni de la Generalitat Valenciana, sobre adquisició, administració, conservació i alienació dels béns immobles transferits pel «Instituto Nacional de Reforma y Desarrollo Agrario» a la Generalitat Valenciana i d?aquells que es poden adquirir per al compliment dels fins que té atribuïts la Conselleria d?Agricultura i Pesca com a conseqüència de les transferències produïdes en virtut del Reial Decret 1794/1985, d'11 de setembre, així com per al lliurament de béns, obres i serveis als seus destinataris legals, d'acord amb les determinacions normatives de la Llei de Reforma i Desenvolupament Agrari de 12 de gener de 1973, signant tots els documents públics o privats que calguen per tal d'assolir els efectes jurídics la finalitat dels quals preveu l'esmentada Llei.  
DISPOSICIO FINAL  
Aquesta Ordre entrarà en vigor l'endemà de la publicació en el Diari Oficial de la Generalitat Valenciana.  
València, 4 d'agost de 1987.  
El Conseller d'Economia i Hisenda,   
ANTONI BIRLANGA CASANOVA


Còpia Permalink ELI